# Bèragarda e Senta Maria

Bèragarda e Senta Maria$^,$$^,$$^,$ (oficialament en francés Bellegarde-Sainte-Marie) qu'es ua comuna occitana situada dens lo departament de la Nauta Garona e la region d'Occitània, ancianament de Miègjorn-Pirenèus.

## Geografia

Qu'ei una comuna de l'Airal urban de Tolosa.

## Toponimia
### Bèragarda

Garda que ven deu germanic *wardon, « gardar », wart, « garda », puèi « tor de gaita », puèi « fortalesa » en generau; bèra qu'es simplament un adjectiu valorizant. Los noms deu tipe Bèragarda que son donc associats a fortalesas, tors de gaita; que son presents en Occitània e en Arpitània e gaireben absents en França pròpiament dita. La sola comuna d'aqueth nom qui i es qu'es Bellegarde, dens lo Loiret$^,$ e lo nom qu'es un transferiment d'un nom occitan francizat : lo vilatge que's disè Choisy-aux-Loges d'aquí au 6 d'agost 1645, quan son senhor, Roger II de Saint-Lary de Bellegarde (~1562-1646), que sa familha sortè de Belagarda, dens lo Gers e de Sent Lari, dens la Nauta Garona, qu'instaurèt lo nom navèth.

### Noïc

Lo nom es semblable a lo d'ua comuna de Tarn e Garona, Noïc, cau doncas supausar la medisha explica. Dauzat e Rostaing supausan, dambe plan de dobtes, un novus + sufixe -icum, per designar un terren desbosigat. Negre (citat per Burgan e Lafon) aima mèi novum vicum, doncas en gròs un vilatge o lòc navèth creat per desbosigar tèrras qu'èran èrmas avant. Burgan e Lafont accèptan novum vicum, dambe ua evolucion en *novicum [per aplologia]. [Dens lo resultat intermediari *nòuvic], -v- intervocalic s'es assimilat au -u precedent, doncas *nouic >noïc.

## Istòria

Pendent l'Ancian Regime, Bèragarda èra de l'eleccion de Lomanha, doncas de la província de Gasconha, de la generalitat d'Aush, de l'archidiocèsi de Tolosa, de la senescaucia de L'Isla de Baish. Le vocable de la glèisa es Sent Bertomiu. Tanlèu 1790, Bèragarda èra deu canton de Cadors. Le nom oficiau passèc de Bellegarde a Bellegarde-Sainte-Marie per decret deu 18 de junh 1958. En 2015, suprimiguèn le canton de Cadors e Bèragarda e Senta Maria passèc au canton de Legavin, largament espandit.
Pendent l'Ancian Regime, Noïc èra de la diocèsi civila de Tolosa, doncas de la província de Lengadòc, de la generalitat de Tolosa, de l'archidiocèsi de Tolosa, de la senescaucia de L'Isla de Baish. Le vocable de la glèisa, annèxa de Bèragarda, es Sent Sarnin. Tanlèu 1790, Noïc èra deu canton de Cadors. Suprimiguèn la comuna de Noïc en l'an II, la restabliguèn en l'an IV, puish la tornèn suprimir e l'incorporèn a Bèragarda en l'an VIII. Noïc es a l'oèst de la comuna, qu'es doncas gascona e lengadociana au còp; curiosament, la partida lengadociana es a l'oèst.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| març 1989 | 2020 | Martine Cazeaux-Calvet | divèrs dreta | foncionària |
| | 1989 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 209, totala: 212 :
| 1962 | 1968 | 1990 | 1999 | 2006 | 2007 | 2008 |
| | | Cercar | Cercar | 192 | 194 | 194 198 |
| 2009 | 2010 |
| 199 202 | 205 208 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas e referéncias

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 69, Bellegarde e 310, La Garde
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 378 e 301
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 499
* ↑ Paul Burgan, André Lafon, Toponymie du Tarn-et-Garonne, Association Antonin Perbosc, 2006, p. 137
* ↑ Dictionnaire des localités de la Haute-Garonne, p. 6 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html
* ↑ Dictionnaire des localités de la Haute-Garonne, p. 34 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html
* Portau de Gasconha
* Portal de Lengadòc